तो आइये सुनते हैं चारों के गीत      रविकांत पांडेय  सुखी सभी रहें सदा सतत करें प्रयास हम कहें यही, सुनें यही, इदं न मम, इदं न मम  रुके नहीं कदम कभी ये कंटकों से हारकर लिखें नई कहानियां यूं मौत को भी मारकर विभा का बंद द्वार हो, तो हो रहे, तो हो रहे घना जो अंधकार हो, तो हो रहे, तो हो रहे जला स्वयं को दीप-सा, हरेंगे यूं धरा का तम कहें यही, सुनें यही, इदं न मम, इदं न मम  लो जिंदगी की भोर करती मृत्यु से है आचमन विजयतिलक लिए खड़ा कराल काल नत-नयन रसाल पादपों से कूक कोकिलों की आ रही सुगंध नित बिखेरती कली-कली ये गा रही हृदय-हृदय में जग पड़े समष्टि भावना स्वयं कहें यही, सुनें यही, इदं न मम, इदं न मम  सर्वे भवन्ति सुखिन की कामना से परिपूरित गीत है ये ।